Kirjailija Gekko Paavilainen.
**Gekko Paavilainen** (s. 22. tammikuuta 1972 Paltamo) on Tampereella asuva suomalainen kirjailija ja parturi-kampaaja.

Elämä ja ura
------------

Gekko Paavilainen tunnetaan erityisesti Nelosen televisio-ohjelmasta *Sillä silmällä*, jossa hän vastasi ohjelmassa stailattavien heteromiesten ulkonäöstä. Paavilainen on syntynyt Kainuussa sijaitsevassa Paltamossa ja muuttanut Tampereelle vuonna 1991. 

Hän on valmistunut parturi-kampaajaksi vuonna 1996 Tampereen ammattioppilaitoksesta ja työskentelee alalla päätoimisesti Tampereella sijaitsevassa Glohair-kampaamossa. Paavilaiselle on myönnetty hiusalan ainoa kotimainen tunnustuspalkinto, Kultakampa, vuonna 2005. Kultakampa-mainepalkinnon myöntää hius- ja kauneusalan ammattilehti Pinni.

Gekko Paavilainen kirjoittaa artikkeleita, teatteri-, elokuva-, sarjakuva- ja musiikkiarvioita Man Made Lifestyle -verkkosivustolle. Lisäksi hänet tunnetaan lukuisien tapahtumien ja festareiden juontajana sekä DJ:nä. Paavilainen asuu Tampereella aviomiehensä kanssa.

Teokset
-------

### Yksisarvinen

ntamo, 2020, ISBN 978-9-52215788-1(pehmeäkantinen), ISBN 978-9-18000320-9 (e-kirja), ISBN 978-9-18000319-3 (äänikirja)

Gekko Paavilainen, Yksisarvinen (ntamo, 2020)
Yksisarvinen on Paavilaisen fiktiivinen esikoisromaani. Se kertoo päähenkilön Rekon kasvutarinaa lukiolaisesta itselliseksi nuoreksi homomieheksi. Kainuun kasvatti löytää Tampereelta vapauden ja rakkauden. Kirjassa eletään 1990-luvun alkua ja Reko joutuu kamppailemaan ennakkoluuloja vastaan. Teoksesta on tehty myös äänikirja, jonka lukijana toimii Antti Väre. Äänikirjan on julkaissut Word Audio Publishing International Ab.

### Kaksisarvinen

ntamo, 2023, ISBN 978-9-52215870-3

Gekko Paavilainen, Kaksisarvinen (ntamo, 2023)
Kaksisarvinen on Paavilaisen fiktiivinen romaani, joka on Yksisarvisen jatko-osa. Se jatkaa ensimmäisen kirjan henkilöiden tarinaa aina 70-luvulta nykypäivään.

Lähteet
-------

1. ↑  Gekko Paavilainen – Kirjailija ja luennoitsija Gekko Paavilaisen verkkosivu *gekkopaavilainen.fi*. Viitattu 19.9.2020.
2. ↑  "Olimme ensimmäisiä julkihomoja Suomessa" – Sillä silmällä -ohjelman tähdet kertovat, mitä heille kuuluu nyt *www.iltalehti.fi*. Viitattu 19.9.2020.
3. ↑  Glohair *glohair.fi*. Viitattu 19.9.2020.
4. ↑  Paalasvuo, Pia: Kultakampa 2020 *Pinni*.  2020. Lareas Oy. Viitattu 5.7.2023.
5. ↑  Gekko *Man Made Lifestyle*. Viitattu 19.9.2020.
6. ↑  Gekko Paavilaisen esikoisromaanissa Yksisarvinen rakastutaan Tampereeseen ja toiseen mieheen | Audio Areena *areena.yle.fi*. Viitattu 19.9.2020.
7. ↑  Äänikirjaa lukeva näyttelijä Antti Väre keskittyy kellarissa eläytymään sopivissa määrin ja olemaan maiskuttamatta | Radio Suomi Tampere | Yle Areena – podcastit *areena.yle.fi*. Viitattu 4.7.2023.
8. ↑  Gekko Paavilainen, KAKSISARVINEN (2023) *ntamo*. Viitattu 4.7.2023.

Aiheesta muualla
----------------

* Gekkopaavilainen.fi
* ntamo.fi
* Gekko Paavilainen Internet Movie Databasessa. (englanniksi)
* STTinfo: Gekko Paavilaisen esikoisromaani Yksisarvinen on elämänmakuinen kasvutarina
* YLE: Gekko Paavilaisen esikoisromaanissa Yksisarvinen rakastutaan Tampereeseen ja toiseen mieheen
* Aamulehti: Televisio-ohjelma nosti tamperelaiskampaajan koko Suomen tietoisuuteen – nyt Gekko Paavilainen yllättää uudella aluevaltauksella
* Pinni: Minun viikkoni – Gekko Paavilainen

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva

 |

 |